ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
சர்வதேச முதியோர் தினத்தையொட்டி வயோ நாமன் நிகழ்ச்சிக்கு சமூக நீதி மற்றும் அதிகாரமளித்தல் அமைச்சகம் ஏற்பாடு
சர்வதேச முதியோர் தினத்தையொட்டி வயோ நாமன் நிகழ்ச்சிக்கு சமூக நீதி மற்றும் அதிகாரமளித்தல் அமைச்சகம் இன்று ஏற்பாடு செய்தது. புதுதில்லி விக்யான் பவனில் நடைபெற்ற இந்த நிகழ்ச்சியில், மூத்த குடிமக்களுக்கு வயோஷிரேஷ்தா சம்மான்-2021 விருதுகளை குடியரசு துணைத்தலைவர் திரு எம் வெங்கையா நாயுடு வழங்கினார். மூத்த குடிமக்களின் நலனுக்காக ஒவ்வொரு வருடமும் அக்டோபர் 1 அன்று சர்வதேச முதியோர் தினத்தை சமூக நீதி மற்றும் அதிகாரமளித்தல் அமைச்சகம் கொண்டாடுகிறது.
மூத்த குடிமக்கள் உதவி எண்ணான 14567-ஐ நாட்டுக்கு அர்ப்பணித்த திரு வெங்கையா நாயுடு, சேஜ் மற்றும் சேக்ரட் ஆகிய இரு தளங்களை நிகழ்ச்சியின் போது தொடங்கி வைத்தார். சமூக நீதி மற்றும் அதிகாரமளித்தல் அமைச்சகத்தால் வடிவமைக்கப்பட்ட சேஜ் தளத்தின் மூலம் மூத்தோர் பராமரிப்பு துறையில் இயங்கும் தொழில்முனைவோருக்கு ஊக்கம் கிடைக்கும். சேக்ரட் தளத்தின் வாயிலாக தனியார் துறை மூலம் மூத்த குடிமக்களுக்கு வேலைவாய்ப்பு கிடைக்கும். சரியான நேரத்தில் எடுக்கப்பட்ட இந்த நடவடிக்கைகளுக்காக அமைச்சகத்திற்கு குடியரசு துணைத்தலைவர் பாராட்டு தெரிவித்தார்.
நிகழ்ச்சியில் உரையாற்றிய குடியரசு துணைத்தலைவர், முதியோர் நலனுக்காக மூன்று முக்கிய முன்முயற்சிகளைத் தொடங்கிய சமூக நீதி மற்றும் அதிகாரமளித்தல் அமைச்சகத்தைப் பாராட்டினார். "மூத்த குடிமக்களுக்கு கவுரவமான மற்றும் வசதியான வாழ்க்கையை உறுதி செய்வதற்கான உங்கள் தொடர்ச்சியான முயற்சிகள் உண்மையில் பாராட்டத்தக்கவை" என்று திரு நாயுடு கூறினார்.
முதியோர் நலனுக்காக அரசு மேற்கொண்ட பல்வேறு முயற்சிகளை தமது உரையில் பட்டியலிட்ட மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார், தொடர்ந்து அதிகரித்து வரும் முதியோர் எண்ணிக்கையை கருத்தில் கொண்டு, அவர்களின் நலனை உறுதி செய்ய அனைத்து முயற்சிகளையும் அரசு மேற்கொள்கிறது என்று உறுதியளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760010
ரெயில்வே அமைச்சகம்
மகாராஷ்டிரா, மத்தியப் பிரதேசம், ஹரியானா, தில்லி, ராஜஸ்தான், தெலங்கானா மற்றும் உத்தரப் பிரதேசத்தில் சுமார் 3400 மெட்ரிக் டன் பிராண வாயுவை ஆக்சிஜன் எக்ஸ்பிரஸ்கள் கொண்டு சேர்த்துள்ளன
அனைத்து சவால்களையும் வெற்றிகரமாக சந்தித்து நாட்டின் பல்வேறு மாநிலங்களுக்கு திரவ மருத்துவ ஆக்சிஜனை இந்திய ரயில்வே தொடர்ந்து கொண்டு சேர்த்து வருகிறது.
இது வரை சுமார் 3400 மெட்ரிக் டன் திரவ மருத்துவ ஆக்சிஜனை 220 டேங்கர்களில் நாடு முழுவதும் உள்ள பல்வேறு மாநிலங்களுக்கு இந்திய ரயில்வே கொண்டு சேர்த்துள்ளது.
54 ஆக்சிஜன் எக்ஸ்பிரஸ்கள் தங்களது பயணத்தை நிறைவு செய்துள்ள நிலையில், தேவையுள்ள மாநிலங்களுக்கு திரவ மருத்துவ ஆக்சிஜனை மிகவும் குறைந்த கால அவகாசத்தில் கொண்டு சேர்ப்பதை இந்திய ரயில்வே தனது நோக்கமாகக் கொண்டுள்ளது.
இந்த செய்திக் குறிப்பு தயாராகிக் கொண்டிருக்கும் நேரம் வரை, கீழ்காணும் அளவில் மருத்துவ ஆக்சிஜனை பல்வேறு மாநிலங்களுக்கு இந்திய ரயில்வே கொண்டு சேர்த்துள்ளது- மகாராஷ்டிரா , உத்தரப் பிரதேசம் , மத்தியப் பிரதேசம் , தில்லி , ஹரியானா , ராஜஸ்தான் 40  மற்றும் தெலங்கானா .
தற்சமயம் 26 டேங்கர்களில் எடுத்து செல்லப்பட்டு கொண்டிருக்கும் 417 டன் திரவ மருத்துவ ஆக்சிஜன், மகாராஷ்டிரா, உத்தரப் பிரதேசம், ஹரியானா மற்றும் தில்லியை விரைவில் சென்றடையும். மிகவும் துடிப்பான முறையில் ஆக்சிஜன் விநியோகிக்கப்பட்டு, தகவல்கள் உடனுக்குடன் பதிவேற்றப்படுகின்றன. இன்று இரவு இன்னும் அதிக அளவில் ஆக்சிஜன் எக்ஸ்பிரஸ்கள் தங்களது பயணங்களை தொடங்கவிருக்கின்றன.
-----
(Visitor Counter : 190
சுகாதாரம் மற்றும் குடும்ப நலத்துறை அமைச்சகம்
சி.ஐ.ஐ பொதுசுகாதார கருத்தரங்கின் துவக்க அமர்வில் டாக்டர் ஹர்ஷ் வர்தன் காணொளி வழியாக உரையாற்றினார்
மத்திய சுகாதாரம் மற்றும் குடும்ப நல்வாழ்வு அமைச்சர் டாக்டர் ஹர்ஷ் வர்தன், 2 நாட்கள் நடைபெறும் சி.ஐ.ஐ பொதுசுகாதாரக் கருத்தரங்கத்தின் துவக்க அமர்வுக்குக் காணொளி வழியாகத் தலைமை வகித்தார். அதே போன்று சுகாதாரம் மற்றும் குடும்ப நல்வாழ்வு இணையமைச்சர் திரு அஷ்வினி குமார் சௌபே, நிதிஆயோக் உறுப்பினர்  டாக்டர் வினோத் கே.பால் ஆகியோரும் காணொளி வழியாக இதில் பங்கேற்றனர். இவர்களின் முன்னிலையில் சுகாதாரப்பராமரிப்பு மற்றும் ”சி.ஐ.ஐ காசநோய் இல்லாத பணி இடங்கள் பிரச்சாரம்” ஆகியவற்றின் மெய்நிகர் கண்காட்சியும் தொடங்கி வைக்கப்பட்டதோடு ”சி.ஐ.ஐ பொது சுகாதார அறிக்கையும் வெளியிடப்பட்டது.
கோவிட் பெருந்தொற்று நெருக்கடி காலத்திலும் கூட இந்தக் கருத்தரங்கை ஏற்பாடு செய்ததற்காக சி.ஐ.ஐ அமைப்புக்கு நன்றி தெரிவித்த அமைச்சர், ”இந்தப் பெருந்தொற்றானது நம்மை நமது நாட்டுக்கான பொதுசுகாதார உள்கட்டமைப்பு வசதிகளை மறுபரிசீலனை செய்யவும், அமைப்பாக்க முறையில் சீர்திருத்தவும் நமக்கு ஒரு வாய்ப்பை வழங்கி உள்ளது” என்று கருத்தரங்க பங்கேற்பாளர்களிடம் எடுத்துக் கூறினார். இந்தப் புதிய சுகாதார நெருக்கடியைக் கட்டுப்படுத்தவும், குணப்படுத்தவும் மேற்கொண்ட இந்தியாவின் வெற்றிகரமான அணுகுமுறையைச் சுட்டிக்காட்டிய அவர் அரசுத் திட்டங்களை விரிவான சமூக இயக்கமாக மாற்றுவதில் நாட்டின் திறனைப் பாராட்டினார். உலக போலியோ நோயாளிகளில் 60சதவீத நோயாளிகள் இந்தியாவில் இருந்த சமயத்தில் நம் நாடானது பெரியம்மையையும், போலியோவையும் முற்றிலும் ஒழித்ததே சமூக இயக்கத்துக்கான உதாரணங்கள் ஆகும். இதே போன்று 2025ஆம் ஆண்டுக்குள் காசநோய் இல்லாத இந்தியாவை உருவாக்க வேண்டும் என்ற பிரதம மந்திரியின் குறிக்கோள் தொழில்துறைத் தலைவர்கள் மற்றும் சி.ஐ.ஐ உதவியுடன் அடையப்படும் என்ற தனது நம்பிக்கையையும் அமைச்சர் தெரிவித்தார்.
காசநோய் இல்லாத பணியிடங்கள் பிரச்சாரம் குறித்து கருத்து தெரிவித்த டாக்டர் ஹர்ஷ் வர்தன் ”சுமார் 26.4 லட்சம் காசநோயாளிகளுடன் இந்தியா உலக காசநோயாளிகளின் எண்ணிக்கையில் மிகப்பெரும் பங்கினை தொடர்ந்து வகித்து வருகிறது. மனித உயிர்கள், பணம் மற்றும் இழப்புக்குள்ளாகும் வேலை நாட்கள் ஆகியவற்றைப் பொறுத்து காசநோய் ஏற்படுத்தும் பொருளாதாரச் சுமை மிகப்பெரியது ஆகும். இது எதிர்மறையாக சுத்தமற்ற சூழ்நிலைகளில் வசிக்கின்ற தேவையான அளவு கலோரிகள் கிடைக்காத ஏழை மக்களை அதிக அளவில் பாதிக்கும் என்று குறிப்பிட்டார்.
ஆயுஷ்மான் பாரத் திட்டத்தின் மூலமாக சுகாதார உள்கட்டமைப்பு வசதிகளுக்கு அரசு தரும் உந்துதல் காலா-அஸார் மற்றும் தொழுநோய் போன்ற நோய்களையும் முற்றிலும் ஒழித்துவிடும் என்று தான் நம்புவதாக மத்திய சுகாதார அமைச்சர் தெரிவித்தார். மேலும் பேறுகால தாய்மார்களின் இறப்பு விகிதம் பூஜ்யம் என்ற நிலை ஏற்படும் என்றும் நம்பிக்கை தெரிவித்தார்.
இ-சஞ்ஜீவனி தொலைமருத்துவ ஆலோசனை மேடையில் ஏற்கனவே 1.5 லட்சம் ஆலோசனைகள் பதிவு செய்யப்பட்டு இருப்பது என்பது தொலை மருத்துவம் தீவிரமாகப் பயன்படுத்தப்பட்டு வருகிறது என்பதற்கு தெளிவான சான்றாக உள்ளது என்று அவர் மேலும் தெரிவித்தார்.
(Visitor Counter : 135
பிரதமர் அலுவலகம்
ஆபரேஷன் கங்கா ஆய்வுக் கூட்டத்திற்கு பிரதமர் தலைமை தாங்கினார்
உக்ரைனில் தவிக்கும் இந்தியர்களை நாட்டுக்கு அழைத்து வரும் ஆபரேஷன் கங்கா திட்டத்தின் கீழ் மேற்கொள்ளப்படும் முயற்சிகள் குறித்த உயர்மட்ட ஆய்வுக் கூட்டத்திற்கு பிரதமர் திரு நரேந்திர மோடி தலைமை தாங்கினார். இன்று இரண்டாவது முறையாக உயர்மட்ட ஆய்வுக் கூட்டங்களுக்கு அவர் தலைமை வகித்தார். உக்ரைனில் இருக்கும் இந்தியர்களின் பாதுகாப்பை உறுதி செய்ய அரசின் முழு நிர்வாக எந்திரமும் 24 மணி நேரமும் இடைவிடாமல் பணியாற்ற வேண்டும் என்று பிரதமர் அறிவுறுத்தினார்.
இந்தியர்களை திரும்ப அழைத்து வரும் முயற்சிகளை ஊக்குவிப்பதற்காக 4 மூத்த அமைச்சர்கள் தமது சிறப்பு தூதர்களாக பல்வேறு நாடுகளுக்கு செல்லவிருப்பதை பிரதமர் குறிப்பிட்டார். இந்த விஷயத்தில் அரசின் முன்னுரிமையை இது பிரதிபலிக்கும்.
உக்ரைனுக்கு மனிதாபிமான உதவியாக இந்தியா அளித்திருக்கும் நிவாரண பொருட்களின் முதல் தொகுப்பு நாளை எல்லையில் ஒப்படைக்கப்படும் என்று பிரதமர் தெரிவித்தார்.
உலகம் ஒரு குடும்பம் என்ற இந்தியாவின் லட்சியப்படி, உக்ரைனில் தவிக்கும் அண்டை நாடுகள் மற்றும் வளர்ந்து வரும் நாடுகளின் மக்களுக்கும் இந்தியா உதவும் என்றும் பிரதமர் கூறினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 196.18 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 196.18 கோடிக்கும் அதிகமான  டோஸ்கள் செலுத்தப்பட்டுள்ளன. 2,53,18,438 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.57 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.18 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.61 சதவீதமாக உள்ளது. கடந்த 24 மணி நேரத்தில் 8,537 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,27,07,900.
இந்தியாவில் கடந்த 24 மணி நேரத்தில் 12,781 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,96,050 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.81 கோடி . வாராந்திரத் தொற்று 2.62 சதவீதமாக உள்ளது. தினசரித் தொற்று விகிதம் 4.32 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1835394
மின்னணு மற்றும் தகவல் தொழில்நுட்பம்
செயற்கை நுண்ணறிவுக்கான சர்வதேச ஒத்துழைப்பு அமைப்பின் நிறுவன உறுப்பினராக இந்தியா இணைந்துள்ளது-பொறுப்புள்ள மற்றும் மனிதர்களை சார்ந்த வளர்ச்சி மற்றும் செயற்கை நுண்ணறிவைப் பயன்படுத்த ஏதுவாக இந்தியா இந்த அமைப்பில் இணைந்துள்ளது.
உலகில் முன்னணிப் பொருளாதார நாடுகளான அமெரிக்கா, இங்கிலாந்து, ஐரோப்பிய யூனியன், ஆஸ்திரேலியா, கனடா, பிரான்ஸ், ஜெர்மனி, இத்தாலி, ஜப்பான், மெக்சிகோ, நியூசிலாந்து, கொரியக் குடியரசு, சிங்கப்பூர் ஆகிய நாடுகளுடன் இணைந்து, செயற்கை நுண்ணறிவுக்கான சர்வதேச ஒத்துழைப்பு அமைப்பு  ஒன்றைத் தொடங்கும் முயற்சியில் ஈடுபட்டுள்ளது. செயற்கை நுண்ணறிவுக்கான சர்வதேச ஒத்துழைப்பு அமைப்பு, பொறுப்பான வளர்ச்சி, மற்றும் செயற்கை நுண்ணறிவு, மனித உரிமைகள் அடித்தளம், உள்ளடக்கிய, பன்முகத்தன்மை, புதுமை மற்றும் பொருளாதார வளர்ச்சிக்குப் பயன்படும் ஒரு சர்வதேச மற்றும் பல்வேறு தரப்பினர் பங்கு பெறும் அமைப்பாகும். உறுப்பு நாடுகளின் அனுபவம் மற்றும் பன்முகத் தன்மையைப் பயன்படுத்தி, சவால்கள் மற்றும் செயற்கை நுண்ணறிவு சார்ந்த வாய்ப்புகளை முழுமையாக உணர்ந்து கொள்ள முதன் முறையாக இதுபோன்ற அமைப்பு தோற்றுவிக்கப்படுகிறது. இந்தக் குறிக்கோளை அடைய, புதிதாக தோற்றுவிக்கப்படும் இந்த அமைப்பு, துல்லியமான ஆராய்ச்சி மற்றும் பயன்பாட்டு நடைமுறைகளை ஆதரிப்பதன் மூலம், செயற்கை நுண்ணறிவு சார்ந்த தத்துவம் மற்றும் நடைமுறைக்கு இடையிலான இடைவெளியைப் பூர்த்தி செய்யும் என தெரிவிக்கப்பட்டுள்ளது.
உறுப்பு நாடுகள் மற்றும் சர்வதேச அமைப்புகளின் ஒத்துழைப்போடு, செயற்கை நுண்ணறிவுக்கான சர்வதேச அமைப்பு, தொழில்துறை, மக்கள் சமுதாயம், அரசு மற்றும் கல்வித்துறையில் முன்னணியில் உள்ள நிபுணர்களை ஒருங்கிணைத்து, செயற்கை நுண்ணறிவின் பொறுப்பான பரிணாம வளர்ச்சியை ஊக்குவிப்பதோடு, கோவிட்-19 காரணமாக உலகம் தற்போது எதிர்கொண்டு வரும் சிக்கலுக்கு செயற்கை நுண்ணறிவு எவ்வாறு பொறுப்புள்ள முறையில் பயன்படுத்தலாம் என்பதற்கான வழிவகைகளை உருவாக்கவும் பயன்படும்.
இந்தியா, அண்மையில் தேசிய செயற்கை நுண்ணறிவு யுக்தி மற்றும் தேசிய செயற்கை நுண்ணறிவு இணையதளத்தை தொடங்கியிருப்பதோடு, உள்ளடக்கிய மற்றும் மனிதர்களுக்கு அதிகாரமளிக்கக் கூடிய அணுகுமுறையுடன், வளர்ச்சி மற்றும் மேம்பாட்டிற்கு உறுதுணையாக, கல்வி, வேளாண்மை, சுகாதாரச் சேவை, மின்னணு வர்த்தகம், நிதி, தொலைத்தொடர்பு உள்ளிட்ட பல்வேறு துறைகளில் செயற்கை நுண்ணறிவு பயன்படுத்தி வருவது குறிப்பிடத்தக்கது. செயற்கை நுண்ணறிவுக்கான சர்வதேச அமைப்பின் நிறுவன உறுப்பினராக இணைந்திருப்பதன் மூலம், உலக அளவில் செயற்கை நுண்ணறிவு வளர்ச்சியடையச் செய்தற்கும், உள்ளடக்கிய வளர்ச்சிக்கான டிஜிட்டல் தொழில்நுட்பம் குறித்த தனது அனுபவங்களை மேம்படுத்திக் கொள்ளவும் இந்தியா முக்கியப் பங்குவகிக்கும்.
செயற்கை நுண்ணறிவுக்கான சர்வதேச அமைப்பு செயல்பட உதவியாக ஒரு செயலகம் உருவாக்கப்படுவதுடன், பாரீஸில் உள்ள பொருளாதார ஒத்துழைப்பு மற்றும் வளர்ச்சி அமைப்பால் வழி நடத்தப்படுவதோடு, மான்ட்ரீயல் மற்றும் பாரீஸ் ஆகிய இடங்களில் தலா ஒரு நிபுணத்துவ மையம் வீதம், இரண்டு மையங்களும் ஏற்படுத்தப்படும் என தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
சென்னை மற்றும் காமராஜர் துறைமுகங்கள் இணைந்து நடத்தும் கபடி, கேரம், செஸ் போட்டிகள் இன்று தொடங்கின
பெருந்துறைமுகங்கள் விளையாட்டு கட்டுப்பாட்டு வாரியத்தின் வழிகாட்டுதல்படி, சென்னை மற்றும் காமராஜர் துறைமுகங்கள் இணைந்து நடத்தும் அகில இந்திய கபடி, கேரம், செஸ் போட்டிகள் இன்று  தொடங்கின. ஏப்ரல் 21 வரை நடைபெறும் இந்த போட்டிகளில் நாட்டின் பல்வேறு பகுதிகளில் உள்ள 10 துறைமுகங்களை சேர்ந்தவர்கள் பங்கேற்கின்றனர்.
சென்னை துறைமுக ஆணையத்தின் தலைவர் திரு சுனில் பாலிவால் போட்டிகளை தொடங்கி வைத்தார். நிகழ்ச்சியில் பேசிய அவர், மக்களின் உடல் மற்றும் மனநல மேம்பாட்டுக்காக இத்தகைய விளையாட்டு நிகழ்வுகள் தொடர்ந்து நடத்தப்பட வேண்டும் என்று கூறினார்.
சென்னை துறைமுக ஆணையத்தின் துணைத் தலைவர் திரு எஸ் பாலாஜி அருண் குமார், காமராஜர் துறைமுகத்தின் பொது மேலாளர் திரு சஞ்சய் குமார், இருதுறைமுகங்களின் பல்வேறு துறைத் தலைவர்கள் மற்றும் அலுவலர்கள் தொடக்க நிகழ்ச்சியில் பங்கேற்றனர்.
சென்னை துறைமுக ஆணையத்தின் செயலாளர் வெளியிட்ட செய்திக் குறிப்பில் இந்த தகவல் தெரிவிக்கப்பட்டுள்ளது.
பிரதமர் அலுவலகம்
41 வது பிரகதி கலந்துரையாடல் கூட்டத்திற்கு பிரதமர் தலைமை வகித்தார்
பிரதமர் திரு. நரேந்திர மோடி 41 வது பிரகதி கூட்டத்திற்கு இன்று தலைமை வகித்து திட்டப் பணிகளின் முன்னேற்றம் குறித்து ஆய்வு செய்தார். முனைப்பான நிர்வாகம் மற்றும் குறித்த காலத்தில் அமலாக்கம் செய்தல் என்ற தகவல் தொழில்நுட்ப அடிப்படையிலான பன்னோக்குத் தளமான பிரகதியில் திட்டங்கள் குறித்து பிரதமர் ஆய்வு மேற்கொண்டார்.
13 மாநிலங்களில் மேற்கொற்ள்ளப்பட்டு வரும் ரூ.41,500 கோடி மதிப்பிலான 9 முக்கியமான உட்கட்டமைப்புத் திட்டங்கள் குறித்து பிரதமர் ஆய்வு செய்தார். சாலைப் போக்குவரத்து அமைச்சகத்தின் 3 திட்டங்கள், ரயில்வே அமைச்சகத்தின் 2 திட்டங்கள், மின்சாரம், நிலக்கரி, பெட்ரோலியம், சுகாதாரம் ஆகிய அமைச்சகங்கள் சார்பில் தலா ஒரு திட்டம் ஆகியவைக் குறித்து பிரதமர் ஆய்வு மேற்கொண்டார். இந்தத் திட்டங்கள் தமிழ்நாடு, பஞ்சாப், உத்திரப்பிரதேசம் உள்ளிட்ட 13 மாநிலங்களில் மேற்கொள்ளப்பட்டு வருகின்றன.
பிரதமரின் விரைவு சக்தி இணையதளத்தை உட்கட்டமைப்பு திட்டங்களின் திட்டமிடலுக்குப் பயன்படுத்துமாறு பிரதமர் அமைச்சகங்களுக்கு அறிவுறுத்தினார். நிலம் கையகப்படுத்துதல் உள்ளிட்டவற்றுக்கு விரைந்து தீர்வு கண்டு திட்டங்களை விரைந்து நிறைவேற்றுமாறு அவர் வலியுறுத்தினார். மத்திய அரசின் பல்வேறு அமைச்சகங்கள் மற்றும் மாநில அரசுகளுக்கிடையே ஒருங்கிணைப்பு இருக்க வேண்டியதன் அவசியத்தையும் அவர் வலியுறுத்தினார்.
அமிர்த சரோவர் எனப்படும் நீர் நிலைகள் இயக்கம் தொடர்பாகவும் பிரதமர் ஆய்வு செய்தார். 50,000 நீர் நிலைகள் தொடர்பான பணிகளை குறித்த காலத்தில் நிறைவேற்ற வட்டார அளவில் கண்காணிப்புப் பணிகள் நடைபெற வேண்டும் என்றும் அவர் கூறினார்.
இதுவரை நடைபெற்ற பிரகதி கூட்டங்களில் ரூ.15.82 லட்சம் மதிப்பிலான 328 திட்டப் பணிகள் குறித்து ஆய்வு செய்யப்பட்டுள்ளது.
PIB Headquarters
கால்நடை மருத்துவ அறிவியலுக்கான இளநிலை பட்டப்படிப்பு தரவரிசைப் பட்டியல் நாளை வெளியீடு
தமிழ்நாடு கால்நடை மருத்துவ அறிவியல் பல்கலைக்கழகம், இளநிலை பட்டப்படிப்புகளுக்கு  மாணவர் சேர்க்கைக்கான தரவரிசைப் பட்டியலை, நாளை  காலை 9.00 மணியளவில் வெளியிட உள்ளது.
இந்த தரவரிசைப் பட்டியலை தமிழ்நாடு கால்நடைப் பராமரிப்புத் துறை அமைச்சர் திரு.உடுமலை கே.ராதாகிருஷ்ணன், சென்னை கால்நடை மருத்துவக் கல்லூரி வளாகத்தில் வெளியிடுவார் என்று தமிழ்நாடு கால்நடை மருத்துவ அறிவியல் பல்கலைக்கழகத்தின் சேர்க்கைக் குழு  தலைவர் வெளியிட்டுள்ள செய்திக் குறிப்பில் தெரிவித்துள்ளார்.
நிதி அமைச்சகம்
புனேவில் வருமானவரித்துறை சோதனை
வருமானத்தை மறைத்த காரணத்துக்காக, புனே பகுதியில் ரியல் எஸ்டேட் நிறுவனங்களுக்கு சொந்தமான 29 இடங்களில் வருமானவரித்துறையினர் சோதனை நடத்தினர். இதில் பல கோடி ரூபாய் மோசடிகள் கண்டுபிடிக்கப்பட்டன.
புனேவில் பல ரியஸ் எஸ்டேட் நிறுவனங்கள் போலி வருமான கணக்குகளை காட்டியுள்ளன. இது தொடர்பாக பன்வல் மற்றும் வாஷி பகுதியில் வருமானவரித்துறையினர் 29 இடங்களில் சோதனை நடத்தினர்.
இதில் ரியல் எஸ்டேட் குழுமம் ஒன்று கணக்கில் காட்டப்படாத வருமானத்தை, போலி நிறுவனங்கள் மூலம் வாங்கப்பட்ட முறையற்ற கடன்களின் வட்டியை செலுத்தியதாக கணக்கு காட்டியுள்ளது கண்டறியப்பட்டது. ரூ.58 கோடி கடன் வட்டிய செலுத்தியதாக இந்த குழுமம் கணக்கு காட்டியுள்ளது. முறைகேடான துணை ஒப்பந்தங்கள் மூலம் ரூ.10 கோடி செலவு செய்துள்ளதாகவும் கணக்கு காட்டப்பட்டுள்ளது. கடன் வட்டி செலுத்தியதாக கணக்கு காட்டப்பட்ட பணம் எல்லாம் நிலம் வாங்க முன்பணமாக செலுத்தப்பட்டுள்ளது கண்டறிப்பட்டது.
இதுபோன்ற பல மோசடிகள் குறித்து வருமானவரித்துறையினர் தொடர்ந்து விசாரித்து வருகின்றனர்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1680775
(Visitor Counter : 83
பிரதமர் அலுவலகம்
சர்வதேச மகளிர் தினத்தையொட்டி, பெண்களுக்கு பிரதமர் மரியாதை
சர்வதேச மகளிர் தினத்தையொட்டி, பிரதமர் திரு.நரேந்திர மோடி, பெண்களின் திறமையைப் போற்றுவதாக தெரிவித்துள்ளார்.
“சர்வதேச மகளிர் தின வாழ்த்துகள்! நமது பெண்களின் திறமையைப் போற்றி, சாதனைகளுக்கு தலைவணங்குவோம். சில நாட்களுக்கு முன், நான் கூறியபடி, எனது சமூக ஊடகக் கணக்குகளை இன்று முழுவதற்கும் நான் இயக்கப்போவதில்லை. ஏழு பெண் சாதனையாளர்கள் தங்களது வாழ்க்கைப் பயணத்தை பகிர்ந்து கொள்வதோடு, எனது சமூக ஊடகக் கணக்கு வாயிலாக உங்களுடன் கலந்துரையாடவுள்ளனர்” என்று பிரதமர் குறிப்பிட்டுள்ளார்.
|
|
இந்தியாவின் அனைத்துப் பகுதிகளிலும், சாதனைபடைத்த தலைசிறந்த பெண்கள் உள்ளனர். இந்தப் பெண்கள் பல்வேறு துறைகளிலும் மகத்தான சாதனை படைத்துள்ளனர். அவர்களது போராட்டங்களும், எதிர்பார்ப்புகளும் லட்சக்கணக்கானோரை ஊக்குவிக்கும். அதுபோன்ற பெண்களின் சாதனைகளை கொண்டாடுவதோடு, அவர்களிடமிருந்து கற்றுக்கொள்வோம். #SheInspiresUs @narendramodi மார்ச் 8, 2020
|
|
காஷ்மீரின் பாரம்பரிய கைத்தொழில்கள் அங்குள்ள பெண்களுக்கு அதிகாரம் அளிக்கக்கூடும் என்பதால், அவற்றுக்கு புத்துயிர் அளிப்பது குறித்து நான் சிந்தித்து வருகிறேன்.
பெண் கலைஞர்களின் நிலையை நான் பார்த்திருப்பதால், நம்தா கைத்தொழிலை மீண்டும் கொண்டுவருவதற்கான பணிகளை நான் தொடங்கியுள்ளேன்.
நான் காஷ்மீரைச் சேர்ந்த ஆரிஃபா, இங்கு எனது வாழ்க்கைப் பயணத்தை அறிந்து கொள்ளலாம். #SheInspiresUs @narendramodi மார்ச் 8, 2020
மின்னணு மற்றும் தகவல் தொழில்நுட்பம்
பிரச்சினைகளுக்கு தீர்வு காணும் அரசு தொழில்நுட்பப் போட்டியில் 1300 பேர் பங்கேற்பு, வெற்றியாளர்கள் அறிவிப்பு
மத்திய அரசின் மின்னணு மற்றும் தகவல் தொழில்நுட்ப அமைச்சகத்தின் கீழ் செயல்படும் நிறுவனங்ளால் 36 மணி நேரம் நடத்தப்பட்ட அரசு தொழில்நுட்ப போட்டி  கடந்த 1-ஆம் தேதி நிறைவடைந்தது.
இந்த மெய்நிகர் போட்டிக்கு நாடு முழுவதும் இருந்து, 390 குழுக்களைச் சேர்ந்த 1300 பேர் பங்கேற்றனர். இந்த போட்டிக்கான இணையதளத்தை இரண்டு வாரங்களில் 15 ஆயிரம் பேர் பார்வையிட்டனர்.
மத்திய அரசின் வேளாண் அமைச்சகம், சாலை போக்குவரத்து மற்றும் நெடுஞ்சாலைகள் அமைச்சகம் மற்றும் கல்வி அமைச்சகம் ஆகியவை போட்டியாளர்களுக்கு ஐந்து சவால்களை விடுத்திருந்தது.
செயற்கை நுண்ணறிவை பயன்படுத்தி வெவ்வேறான பருவத்தில் விவசாயிகளுக்கு உற்பத்தியை அதிகரிக்கும் மாற்றுப் பயிர் கண்டறிதல், பிளாக் செயின் தொழில்நுட்பத்தை பயன்படுத்தி தரமில்லா விதைகளை கண்டறிதல், ஆவணங்களை ஒரே முறையில் ஸ்கேன் செய்து பதிவேற்றம் செய்யும் கைபேசி செயலி, வெப் கேமிரா மற்றும் தொலை தூர கண்காணிப்பு மென்பொருள் மூலம் ஆன்லைன் தேர்வுகளை கண்காணிக்கும் உபகரணம், வாகனங்களின் தகுதிகளை தானாக பரிசோதிக்கும் உபகரணம் போன்றவற்றை போட்டியாளர்கள் உருவாக்க வேண்டும் என கேட்டுக் கொள்ளப்பட்டிருந்தன.
இந்த பிரச்சினைகளுக்கு தீர்வு கூறிய 100 குழுக்களைச் சேர்ந்த 447 போட்டியாளர்கள் முதல்கட்டமாக தேர்வு செய்யப்பட்டனர்.
தொழில்துறை, கல்வி நிறுவனங்கள், அரசுத் துறையை சேர்ந்த 27 நடுவர்கள் குழுவினர் தீவிர பரிசீலனை செய்து வெற்றியாளர்களை தேர்வு செய்தனர்.
‘ராபர்ட் பாஸ் இன்ஜினியரிங் மற்றும் பிசினஸ் சொல்யூசன்ஸ்’ என்ற தனியார் நிறுவனத்தைச் சேர்ந்த ‘பிட் பார் பியூச்சர்’ என்ற குழுவுக்கு முதல் பரிசு கிடைத்தது. இவர்கள் வாகனத்தின் தகுதியை பரிசோதிக்கும் மாதிரி கருவியை உருவாக்கியிருந்தனர்.
இரண்டாம் பரிசு வதோதரா ஐஐஐடியைச் சேர்ந்த ‘ஹேக்டெமான்ஸ்’ என்ற குழுவுக்கு கிடைத்தது. இவர்கள் தேர்வுகளை தொலைவில் இருந்து கண்காணிக்கும் தீர்வை கூறியிருந்தனர். பெங்களூரு பிஇஎஸ் பல்கலைக்கழகத்தைச் சேர்ந்த ஆரஞ்சு குழுவுக்கு மூன்றாம் பரிசு கிடைத்தது. இவர்கள் தரமான விதைகளுக்கு சான்றளிக்கும் தனிச்சிறப்பான தீர்வை வழங்கினர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1670576
ஊரக வளர்ச்சி அமைச்சகம்
தீனதயாள் அந்தியோதயா திட்டம்-தேசிய ஊரக வாழ்வாதார இயக்கம், பாலின சமத்துவத்தை மேம்படுத்துவதற்கானநிறுவனம் ஆகியவை இணைந்து நான்காவது பாலின உரையாடலை நடத்தின
தீனதயாள் அந்தியோதயா திட்டம்-தேசிய ஊரக வாழ்வாதார இயக்கம் , கிராமப்புற மேம்பாட்டு அமைச்சகம் மற்றும் பாலின சமத்துவத்தை மேம்படுத்துவதற்கான வாட் ஒர்க்ஸ் நிறுவனம்  ஆகியவை இணைந்து நான்காவது பாலின உரையாடலுக்கு நேற்று ஏற்பாடு செய்தன.
பாலின உரையாடல் என்பது மாநிலங்கள் மற்றும் சுய உதவிக் குழு உறுப்பினர்களின் குரல்களைக் கேட்பதில் கவனம் செலுத்துவதன் மூலம் நாடு முழுவதும் டே-என்ஆர்எல்எம் இன் பாலின தலையீடுகள் குறித்த விழிப்புணர்வை ஏற்படுத்த ஒரு பகிரப்பட்ட தளத்தை நிறுவுவதற்கான, ஒரு தனித்துவமான, கூட்டு முயற்சியாகும். இந்த மெய்நிகர் நிகழ்வில் மூத்த அதிகாரிகள், பெண்கள் மற்றும் குழந்தைகள் மேம்பாட்டு அமைச்சகம், பீகார் அரசு மற்றும் மாநில அரசு அதிகாரிகள், பயிற்சியாளர்கள், பாலின வல்லுநர்கள், கல்வியாளர்கள், சமூகசார்வலர்கள் மற்றும் சுய உதவிக் குழுக்களின் உறுப்பினர்கள் உட்பட 8000 க்கும் மேற்பட்ட பங்கேற்பாளர்கள் கலந்து கொண்டனர்.
இந்த நிகழ்ச்சியில் பங்கேற்றவர்கள், பாலின அடிப்படையிலான வன்முறையை நிவர்த்தி செய்ய அமைச்சகங்களுக்கு இடையிலான ஒருங்கிணைப்பை வலியுறுத்தினர். பாலின அடிப்படையிலான வன்முறை குறித்த புள்ளிவிவரங்கள் குறித்து கவலை தெரிவிக்கப்பட்டது. இந்த பிரச்சினையை நிவர்த்தி செய்வதில் சமூக அடிப்படையிலான நிறுவனங்கள் வகிக்கக்கூடிய பங்கு குறித்து வலியுறுத்தப்பட்டது. குறிப்பாக தகவல் மற்றும் ஒலிபரப்பு அமைச்சகம் மற்றும் கல்வி அமைச்சகத்துடன் விழிப்புணர்வை உருவாக்குதல் அவசியம் என சுட்டிக்காட்டப்பட்டது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 உயிரிழப்பு எண்ணிக்கை குறித்த பொய்களும், உண்மையும்
அதிகாரப்பூர்வ கொவிட்-19 உயிரிழப்பு எண்ணிக்கையை விட ஐந்து முதல் ஏழு மடங்கு வரை அதிக இறப்புகள் இந்தியாவில் ஏற்பட்டிருப்பதாக பிரபல சர்வதேச பத்திரிகையில் வெளிவந்துள்ள கட்டுரை ஒன்று யூகத்தின் அடிப்படையில் தெரிவித்துள்ளது. எந்தவிதமான அடிப்படை ஆதாரமும் இன்றி தவறான தகவல்களின் அடிப்படையில் எழுதப்பட்ட கட்டுரை இதுவாகும்.
உயிரிழப்புகள் குறித்து அக்கட்டுரையில் சுட்டிக்காட்டப்பட்டுள்ள ஆய்வுகள் முறையாக நடத்தப்பட்டவை அல்ல. விர்ஜினியா காமல்வெல்த் பல்கலைக்கழகத்தின் கிறிஸ்டோபர் லாஃப்பெர் செய்ததாக கூறப்படும் ஆய்வு குறித்த தகவல்கள் அறிவியல் தரவுதளங்களான பப்மெட் மற்றும் ரிசர்ச் கேட் உள்ளிட்டவற்றில் இல்லை. மேலும், ஆய்வு மேற்கொள்ளப்பட்ட முறை குறித்து பத்திரிகையில் தகவல் ஏதும் வெளியிடப்படவில்லை.
காப்பீட்டு கோரிக்கைகளின் அடிப்படையில் தெலங்கானாவில் செய்யப்பட்டதாக கூறப்படும் ஆய்வு குறித்தும் சரியான தகவல்கள் இல்லை.
தினசரி இறப்பு எண்ணிக்கையை மாவட்ட அளவில் மத்திய சுகாதார அமைச்சகம் தொடர்ந்து கண்காணித்து வருகிறது. சரியான எண்ணிக்கை பதிவாக வேண்டும் என்று அது தொடர்ந்து வலியுறுத்தி வருகிறது. குறைவான உயிரிழப்புகள் ஏற்பட்டிருப்பதாக தொடர்ந்து தகவல் தெரிவிக்கும் மாநிலங்களின் தரவுகளை சரிபார்க்கும் படி கேட்டுக்கொள்ளப்பட்டன.
கொவிட் இறப்புகள் குறித்த தகவல்களை பதிவு செய்வது குறித்து ஐசிஎம்ஆர் வெளியிட்டுள்ள வழிகாட்டுதல்களை மாநிலங்கள்/யூனியன் பிரதேசங்கள் பின்பற்ற வேண்டும். நன்கு நிறுவப்பட்ட, சரியான மற்றும் வலுவான முறையில் தகவல்கள் பதிவு செய்யப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx
(Visitor Counter : 195
ஜவுளித்துறை அமைச்சகம்
மருத்துவ ஜவுளித் துறையில் இந்தியா முன்னணி நாடாக உருவெடுத்துள்ளது, குறிப்பாக கொரோனா காலத்தில்: திருமதி தர்ஷனா விக்ரம்ஜர்தோஷ்
மத்திய ஜவுளி அமைச்சகம், தென்னிந்திய ஜவுளி ஆராய்ச்சி சங்கத்துடன் இணைந்து, 'மெடிடெக்ஸ் 2023: தேசிய தொழில்நுட்ப ஜவுளி இயக்கத்தின் கீழ், மருத்துவ ஜவுளியில் நோக்கம் மற்றும் வாய்ப்புகள் குறித்த சர்வதேச மாநாட்டை, மும்பையில், செப். 13-ல் நடத்தியது.
மருத்துவ ஜவுளிகளின் சமீபத்திய நன்மைகள் மற்றும் வாய்ப்புகள் உட்பட பல தொழில்நுட்ப அமர்வுகள் மாநாட்டில் இருந்தன; இறக்குமதி மாற்று: உள்நாட்டு மருத்துவ ஜவுளி தயாரிப்புகளின் நோக்கம் மற்றும் தேவை; மருத்துவ ஜவுளிகளில் தொழில்முனைவோர் பாதைகள் - கருத்து முதல் சந்தை வரை; மருத்துவ ஜவுளிகளின் எதிர்கால திசை; மற்றும் தரநிலைகள், சான்றிதழ் மற்றும் ஒழுங்குமுறை தேவைகள். மருத்துவ ஜவுளியில் 15 ஆண்டு ஆராய்ச்சி: ஒரு கிரிஸ்டல் ஜூபிலி வெளியீடு  என்ற புத்தகமும் மாநாட்டின் போது வெளியிடப்பட்டது.
இந்த மாநாட்டில் மத்திய அமைச்சகங்கள், மத்திய மற்றும் மாநில அரசுகளின் பயனர் துறைகள் , நிறுவனங்கள், தொழில்துறை தலைவர்கள், அறிவியல் வல்லுநர்கள், ஆராய்ச்சியாளர்கள் மற்றும் மருத்துவ ஜவுளி தொடர்பான தொழில் வல்லுநர்கள் கலந்து கொண்டனர்.
சிறப்பு விருந்தினர் மாண்புமிகு மத்திய ஜவுளி மற்றும் இரயில்வே இணை அமைச்சர் திருமதி தர்ஷனா விக்ரம் ஜர்தோஷ், புதிய கண்டுபிடிப்புகளில் கவனம் செலுத்துதல், புதிய பொருட்களின் வணிகமயமாக்கலை அதிகரித்தல் மற்றும் மருத்துவ ஜவுளித் துறையில் புதிய தொழில்நுட்ப முன்னேற்றத்திற்கான அணுகலை மேம்படுத்துதல் ஆகியவற்றை வலியுறுத்தினார். மேலும், மேம்பட்ட தொழில்நுட்பத்தை சிறப்பாகப் பயன்படுத்த ஆராய்ச்சி நிறுவனங்கள், கல்வியாளர்கள் மற்றும் தொழில்துறைகளிடையே உயர் மட்ட ஒத்துழைப்பை ஊக்குவிக்க வேண்டும் என்று அவர் மேலும் கூறினார்.
இந்தியாவில் ஜவுளி மற்றும் தொழில்நுட்ப ஜவுளி சுற்றுச்சூழலை முழுமையாக வலுப்படுத்துவதற்காக ஜவுளிக்கான உற்பத்தியுடன் கூடிய ஊக்குவிப்புத் திட்டம், பிரதமரின் மித்ரா பூங்காக்கள் திட்டம் மற்றும் தேசிய தொழில்நுட்ப ஜவுளி இயக்கம் உள்ளிட்ட பல்வேறு முன்முயற்சிகளின் வடிவத்தில் அரசு தொடர்ந்து கொள்கை ஆதரவை வழங்கி வருகிறது என்று அவர் எடுத்துரைத்தார்.
உலகளாவிய சந்தை மற்றும் உள்நாட்டு சந்தை ஆகியவற்றின் அடிப்படையில் மருத்துவ ஜவுளிகளில் தயாரிப்பு கவனத்தை மறுசீரமைக்க வேண்டிய அவசியம் உள்ளது என்று அவர் மேலும் வலியுறுத்தினார்.
குறிப்பாக புதிய தொழில்நுட்பங்களில் கவனம் செலுத்துவது, சானிட்டரி நாப்கின்கள், டயப்பர்கள் மற்றும் பிற அறுவை சிகிச்சை தையல்கள் போன்ற அதிக இறக்குமதி செய்யப்பட்ட மருத்துவ ஜவுளி பொருட்களை உள்நாட்டுமயமாக்குவது போன்றவற்றில் பரந்த கண்டுபிடிப்புகள் மற்றும் ஆராய்ச்சி தேவை என்று அவர் வலியுறுத்தினார்.